Legal Document

Category: 1221

Text:
117. ΠΡΟΕΔΡΙΚΟ ΔΙΑΤΑΓΜΑ υπ' αριθ. 405 της 4/19 Οκτ. 1983 (ΦΕΚ Α' 152) Κατάργηση του Φρουραρχείου Χωροφυλακής Αθηνών, ίδρυση Γραφείου Διερχομένων στη Διεύθυνση Αστυνομίας Προαστίων Πρωτευούσης, καθορισμός της οργανικής δύνανης αυτού και ανάθεση στο Πολυϊατρείο Χωροφυλακής Αθηνών της παρακολούθησης του νοσηλευομένου προσωπικού της Χωροφυλακής σε Νοσοκομεία και θεραπευτήρια των Αθηνών. ΄Εχοντας υπόψη: 1.Τις διατάξεις: α.Των άρθρ. 2 παρ. 2 και 4, 3 παρ. 2 και 255 παρ. 1 (εδάφ. ιθ' και κ') και 2 του Ν.Δ. 3365/1955 (ΦΕΚ Α'-257) «περί Κώδικος της Ελληνικής Χωροφυλακής». β.Του άρθρ. 2 παρ. 5 του Νόμ. 295/1976 (ΦΕΚ Α'-84) «περί τροποποιήσεως και συμπληρώσεως διατάξεών τινων των οργανικών νόμων Υπηρεσιών του Υπουργείου Δημοσίας Τάξεως». 2.Την υπ’ αριθ. 201/230/8ε από 28.7.1983 πρόταση του Αρχηγού Χωροφυλακής, και 3.Την υπ’ αριθ. 595/1983 από 18.8.1983 γνωμοδότηση του Συμβουλίου της Επικρατείας, μετά από πρόταση του Υπουργού Δημόσιας Τάξης αποφασίζουμε: Άρθρ.1.-1.Καταργείται το Φρουραρχείο Χωροφυλακής Αθηνών και οι εξαρτώμενες από αυτό Υπηρεσίες υπάγονται στη Διεύθυνση Αστυνομίας Προαστίων Πρωτευούσης, στην οποία ανατίθενται και οι αρμοδιότητες της καταργουμένης, με το παρόν Δ/γμα, Υπηρεσίας. 2.Συνιστάται στη Διεύθυνση Αστυνομίας Προαστίων Πρωτευούσης Γραφείο Διερχομένων με οργανική δύναμη ένα (1) Αντισυνταγματάρχη, 2 Μοιράρχους Ν.Δ. 649/70, 2 Ενωμοτάρχες και 2 Χωροφύλακες, που λαμβάνεται από το καταργούμενο με το παρόν Δ/γμα, Φρουραρχείο. Άρθρ.2.-Ανατίθεται στο Πολυϊατρείο Χωροφυλακής Αθηνών η παρακολούθηση του νοσηλευομένου προσωπικού της Χωροφυλακής σε Νοσοκομεία ή Θεραπευτήρια των Αθηνών, που ανήκει σε περιφερειακές Υπηρεσίες. (Αντί για τη σελ. 227(γ) Σελ. 227(δ) Τεύχος Θ63-Σελ. 49 97 98